ഒടുവില് ഒമ്ബതാം തവണ കോഹ്ലി ഇപ്പോള് സാക്ഷാല് ബ്രാഡ്മാനൊപ്പം, പക്ഷേ ഇന്ത്യ പതറുന്നു!!! X ഒടുവില് ഇന്ത്യന്നായകന് വിരാട് കോഹ്ലിയുടെ ആ ശാപം തീര്ന്നു അതോടെ അദ്ദേഹം ക്രിക്കറ്റ് ഇതിഹാസം സാക്ഷാല് സര് ഡോണ് ബ്രാഡ്മാന് ഒപ്പമെത്തുകയും ചെയ്തു!!! കളിച്ചു നേടിയ നേട്ടമല്ല കേട്ടോ മറിച്ച് കളിക്കിറങ്ങും മുമ്ബേ ലഭിച്ച ഭാഗ്യമാണ്, അതേ നാണയ ഭാഗ്യം! ലീഡ്സിലെ ഹെഡ്ഡിങ്ലിയില് നടക്കുന്ന മൂന്നാം ക്രിക്കറ്റ് ടെസ്റ്റില് ടോസ് കോഹ്ലിക്കു അനുകൂലമായി മാറിയതോടെയാണ് അദ്ദേഹം ബ്രാഡ്മാന്റെ റെക്കോഡിന് ഒപ്പമെത്തിയത്. ഇംഗ്ലണ്ടില് തുടര്ച്ചയായി എട്ടു ടെസ്റ്റുകളില് ടോസ് നഷ്ടമായ ശേഷമാണ് ഒമ്ബതാം തവണ ഭാഗ്യം കോഹ്ലിയെ തേടിയെത്തിയത്. ഇംഗ്ലീഷ് മണ്ണില് നായകനെന്ന നിലയില് അദ്ദേഹം ടെസ്റ്റില് ടോസ് ജയിച്ചതും ആദ്യമായിട്ടാണ്. ബ്രാഡ്മാനും ഇംഗ്ലീഷ് മണ്ണില് കളിച്ച ഒമ്ബത് ടെസ്റ്റുകളില് ഒരിക്കല് മാത്രമേ ടോസ് ജയിച്ചിട്ടുള്ളൂ. ടോസ് ജയിച്ചത് അമ്ബരപ്പിച്ചുവെന്നായിരുന്നു കോഹ്ലിയുടെ ആദ്യ പ്രതികരണം. ബ്രാഡ്മാനൊപ്പമെത്തിയതു നേട്ടമാണെങ്കില് മുന് ഇന്ത്യന് നായകന് മഹേന്ദ്ര സിങ് ധോണിയുടെ ദൗര്ഭ്യാഗത്തിനൊപ്പം ഇടംപിടിക്കാതിരിക്കാനുള്ള ഭാഗ്യം കൂടിയാണ് കോഹ്ലി നേടിയെടുത്തത്. ഇംഗ്ലണ്ടില് ഏറ്റവുമധികം ടെസ്റ്റുകളില് ടോസ് നഷ്ടപ്പട്ടെ ഇന്ത്യന് ക്യാപ്റ്റനെന്ന റെക്കോര്ഡ് ധോണിയുടെ പേരിലാണ് ഒമ്ബതു തവണ. ലീഡ്സിലും ടോസ് കൈവിട്ടിരുന്നെങ്കില് കോഹ്ലിയും ഇതിനൊപ്പമെത്തുമായിരുന്നു. 2014ല് ഓവലില് നടന്ന ടെസ്റ്റില് ടോസ് ജയിച്ച ശേഷം ആദ്യമായിട്ടാണ് കോഹ്ലി ഇന്നു ലീഡ്സില് ടോസ് നേടിയിരിക്കുന്നത്. അവസാനമായി ഓസ്ട്രേലിയയില് കഴിഞ്ഞ വര്ഷമവസാനം നടന്ന ടെസ്റ്റിലായിരുന്നു കോഹ്ലി ടോസ് ജയിച്ചത്. അതേസമയം, മൂന്നാം ടെസ്റ്റില് ഒടുവില് വിവരം ലഭിക്കുമ്ബോള് ഇന്ത്യ അല്പം പരുങ്ങലിലാണ്. മത്സരത്തിന്റെ ആദ്യ സെഷന് അവസാനിച്ചു ലഞ്ചിനു പിരിയുമ്ബോള് നാലു വിക്കറ്റ് നഷ്ടത്തില് 53 റണ്സ് എന്ന നിലയില് ഇന്ത്യ പൊരുതുകയാണ്. 15 റണ്സുമായി ഓപ്പണര് രോഹിത് ശര്മയാണ് ക്രീസില്. 18 റണ്സ് നേടിയ ഇപനായകന് അജിന്ക്യ രഹാനെയാണ് പുറത്തായ അവസാന ബാറ്റ്സ്മാന്. ഓപ്പണര് കെ.എല്. രാഹുല്0, ചേതേശ്വര് പൂജാര1, നായകന് വിരാട് കോഹ്ലി7 എന്നിവരാണ് പുറത്തായ മറ്റു ബാറ്റ്സ്മാന്മാര്. നേരത്തെ മൂന്നാം മത്സരത്തില് ഇന്ത്യക്ക് ആദ്യം ബാറ്റിങ്. ഇന്നു ടോസ് നേടിയ ഇന്ത്യന് നായകന് വിരാട് കോഹ്ലി ബാറ്റിങ് തെരഞ്ഞെടുക്കുകയായിരുന്നു. ലീഡ്സിലെ ഹെഡ്ഡിങ്ലി സ്റ്റേഡിയത്തില് നടക്കുന്ന മത്സരത്തില് ജയിക്കാനായാല് ഇന്ത്യക്ക് പരമ്ബര നഷ്ടമാകില്ലെന്ന് ഉറപ്പിക്കാം. TAGS: Popular X TAGS: